***ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ 2024 ԹՎԱԿԱՆԻ IiI եռամսյակի գործունեության վերաբերյալ ՀԱՇՎԵՏՎՈՒԹՅՈՒՆ***

**2024թ․**

**ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ 2024 ԹՎԱԿԱՆԻ III**

**ԵՌԱՄՍՅԱԿԻ ԳՈՐԾՈՒՆԵՈՒԹՅԱՆ ՎԵՐԱԲԵՐՅԱԼ ՀԱՇՎԵՏՎՈՒԹՅՈՒՆ**

***Հաշվետվության բովանդակությունը***

[*ՀՀ կրթության տեսչական մարմնի 2024 թվականի III եռամսյակի գործունեությունը* - 2 -](#_Toc179808640)

[*1. ԿՏՄ գործունեության 2024 թվականի III եռամսյակի գործունեության ընթացքի վերաբերյալ տեղեկատվություն* - 2 -](#_Toc179808641)

[*2. Հաշվետու ժամանակահատվածում իրականացված կանխարգելիչ, իրազեկման, խորհրդատվական միջոցառումներ* - 4 -](#_Toc179808642)

[*3. Իրականացված ստուգումներ* - 6 -](#_Toc179808643)

[3.1. Հաշվետու եռամսյակում իրականացված ստուգումների քանակը (բացարձակ և տոկոսային արժեքներով). - 6 -](#_Toc179808644)

[3.2. Ստուգումների տարեկան ծրագրով նախատեսված ստուգումների քանակը (բացարձակ և տոկոսային արժեքներով). - 6 -](#_Toc179808645)

[3.3. Ընդհանուր ստուգումների մեջ ստուգումների տարեկան ծրագրով չնախատեսված ստուգումների քանակը (բացարձակ և տոկոսային արժեքներով). - 7 -](#_Toc179808646)

[3.4. Մեկ ստուգման (պլանային և ոչ պլանային) ժամանակ ծախսված ֆինանսական և մարդկային ռեսուրսների քանակը և միջին տևողությունը. - 7 -](#_Toc179808647)

[3.5. Ստուգումների արդյունքները. - 7 -](#_Toc179808648)

[*4. Օրենսդրության մեջ լրացումներ և փոփոխություններ կատարելու մասին առաջարկություններ* - 7 -](#_Toc179808649)

[*5. ԿՏՄ-ի և ԿՏՄ-ի պաշտոնատար անձանց գործողությունների կամ անգործության վերաբերյալ բողոքների քանակը, բովանդակությունը և դրանց վերաբերյալ ընդունված որոշումները, տեղեկատվություն դատարանների կողմից վարույթ ընդունված գործերի մասին* - 9 -](#_Toc179808650)

|  |
| --- |
| *ՀՀ կրթության տեսչական մարմնի 2024 թվականի III եռամսյակի գործունեությունը* |

ՀՀ կրթության տեսչական մարմնի (այսուհետ նաև՝ ԿՏՄ կամ տեսչական մարմին) հաշվետվությունը կազմվել է՝ հիմք ընդունելով «Տեսչական մարմինների մասին» օրենքի 15-րդ հոդվածի 2-րդ մասը:

ԿՏՄ-ն գործում է ՀՀ Սահմանադրության, «Տեսչական մարմինների մասին» օրենքի, այլ օրենքների, իրավական այլ ակտերի և իր կանոնադրության հիման վրա:

|  |
| --- |
| *1. ԿՏՄ գործունեության 2024 թվականի III եռամսյակի գործունեության ընթացքի վերաբերյալ տեղեկատվություն* |

Տեսչական մարմինն իր գործունեությունն իրականացրել է` հիմք ընդունելով ԿՏՄ կառավարման խորհրդի 30.11.2023թ. N30-L որոշմամբ հաստատված՝ ԿՏՄ գործունեության 2024 թվականի տարեկան ծրագիրը (այսուհետ նաև՝ ծրագիր):

Տեսչական մարմնի գործունեության 2024 թվականի տարեկան ծրագիրը կազմվել է՝ ղեկավարվելով «Տեսչական մարմինների մասին» օրենքով, հաշվի առնելով ՀՀ կառավարության գործունեության ծրագիրը, կրթության բնագավառի մարտահրավերներն ու զարգացման միտումները և տեսչական մարմնի նախորդ տարիների գործունեության արդյունքները՝ կրթության որակի, բովանդակության, մատչելիության, անվտանգության, կառավարման և արդյունավետության ուղղություններով:

Տեսչական մարմնի խնդիրների իրագործման նպատակով՝ ծրագրի շրջանակում՝ իրականացվել են գործողություններ հետևյալ 3 **հիմնական ուղղություններով՝**

1. կանխարգելիչ, իրազեկման, խորհրդատվական միջոցառումներ.
2. վերահսկողական գործառույթներ (ստուգում, վարչական վարույթ),
3. ռիսկի գնահատման մեթոդաբանության, ստուգաթերթերի լրամշակման, ստուգման նոր գործիքակազմի՝ սյունակաշարերի (ռուբրիկներ) փորձարկման, լրամշակման աշխատանքներ:

ԿՏՄ կողմից 2024 թվականի III եռամսյակում իրականացվել են 17 ստուգումներ՝ ՀՀ 4 նախադպրոցական, 13 հանրակրթական (դպրոց) ուսումնական հասատություններում:

**Նախադպրոցական կրթության ոլորտում** իրականացվել են՝

* ստուգումներ՝ 3 նախակրթարաններում, 1 մանկապարտեզում.
* վարչական վարույթ՝ 5 մանկապարտեզներում․
* նորմատիվ իրավական ակտերի փոփոխություններով պայմանավորված՝ նախադպրոցական կրթության ոլորտի ստուգաթերթերի լրամշակման, վերակշռավորման աշխատանքներ՝ ըստ «Նախադպրոցական կրթության մասին» օրենքի 4-րդ հոդվածի 7-րդ մասով սահմանված սկզբունքների.
* 4 սյունակաշարերի փորձարկում՝ 20 մանկապարտեզներում․
* սյունակաշարերի լրամշակման աշխատանքներ.
* լրամշակվել և ՀՀ կառավարության որոշմամբ հաստատվել են ԿՏՄ կողմից նախադպրոցական կրթական ծրագրեր իրականացնող կազմակերպությունում անցկացվող ստուգումների ստուգաթերթերը.
* կանխարգելիչ (խորհրդատվական և այլ մեթոդական աջակցության) 4 միջոցառում:

**Հանրակրթության ոլորտում** իրականացվել են՝

* ստուգումներ՝ 13 դպրոցներում.
* վարչական վարույթներ՝ 8 դպրոցներում․
* ներառական կրթական միջավայրի գնահատում՝ 13 դպրոցներում.
* լրամշակվել և ՀՀ կառավարության որոշմամբ հաստատվել են ԿՏՄ կողմից հանրակրթական ծրագրեր իրականացնող կազմակերպությունում անցկացվող ստուգումների ստուգաթերթերը.
* կանխարգելիչ (աջակցման, խորհրդատվական) 4 միջոցառում:

**Նախնական մասնագիտական և միջին մասնագիտական կրթության ոլորտներում** իրականացվել են՝

* նորմատիվ իրավական ակտերի փոփոխություններով պայմանավորված՝ նախնական մասնագիտական (արհեստագործական) կրթության և միջին մասնագիտական կրթության ոլորտների ստուգաթերթերի լրամշակման, վերակշռավորման աշխատանքներ՝ ըստ «Նախնական մասնագիտական (արհեստագործական) և միջին մասնագիտական կրթության մասին» օրենքի 4-րդ հոդվածի 3-րդ մասով սահմանված սկզբունքների.
* վարչական վարույթ՝ 1 քոլեջում․
* 13 սյունակաշարերի փորձարկում՝ 1 նախնական մասնագիտական (արհեստագործական) ուսումնական հաստատությունում
* կանխարգելիչ (մեթոդական աջակցության, խորհրդատվական) 2 միջոցառում:

2024 թվականի III եռամսյակում ԿՏՄ-ում ստացվել է 33դիմում ուսումնական հաստատությունների գործունեության վերաբերյալ:

III եռամսյակում ստացված դիմումներից 25-ը վերաբերել են դպրոցների, 5-ը՝ մանկապարտեզների*,* 1-ական՝ նախնական մասնագիտական, միջին մասնագիտական ուսումնական հաստատությունների գործունեությանը:

Ըստ դիմումներում բարձրացված հարցերի՝

* 4 դիմում բավարարվել է
* 1 դիմում մերժվել է,
* 2 դիմումի ընթացք չի տրվել,
* 8 դիմումներում բարձրացված հարցերը ամբողջությամբ, 4 դիմումի դեպքում՝ մասամբ՝ ԿՏՄ լիազորությունների շրջանակից դուրս լինելու պատճառով վերահասցեագրվել են այլ պետական մարմիններ,
* 4 դիմումի մասով տրվել է պարզաբանում,
* 14 դիմում ընթացքի մեջ է (ներառյալ թեժ գիծը):

2024 թվականի III եռամսյակում ԿՏՄ-ում ստացված **33** դիմումների հիման վրա հարուցվել է **14** վարչական վարույթ: Վարչական վարույթներից 5-ի դեպքում ընդունվել է վարչական ակտ (4 կարգադրություն, 1 որոշում), 9**-**ը՝ ընթացքի մեջ են:

Առավել հաճախ բարձրացված հարցերը վերաբերել են տնօրենի կողմից թույլ տրված անօրինականություններին: Այս հարցին անդրադարձ է արվել 2024 թվականի III եռամսյակում ստացված դիմումներից 12-ում՝ **36**%: III եռամսյակում ստացված դիմումներից 5-ում **(15**%) բարձրացված հարցերը վերաբերել են ուսուցչի մրցույթ ընթացակարգին, 4 (12%) դիմումների դեպքում՝ դրամահավաքությանը, 3-ական դիմումներում՝ տնօրենի թափուր տեղի մրցույթին և ուսումնական հաստատությունում բուլինգի դեպքերին:

2024 թվականի III եռամսյակում ԿՏՄ թեժ գծով ստացվել է 1 ահազանգ: Ահազանգի հիմքով իրականացված վարչական վարույթը ընթացքի մեջ է։

ԿՏՄ կողմից լրամշակման առաջարկություններ և նկատառումներ են ներկայացվել 19 նորմատիվ իրավական ակտերի նախագծերի վերաբերյալ:

|  |
| --- |
| ***2. Հաշվետու ժամանակահատվածում իրականացված կանխարգելիչ, իրազեկման, խորհրդատվական միջոցառումներ*** |

Կրթության բնագավառը կարգավորող ՀՀ օրենսդրության վերաբերյալ իրազեկելու՝ հնարավոր խախտումները կանխելու, հանրային շահերի պաշտպանությունն ապահովելու նպատակով ԿՏՄ 2024 թվականի գործունեության տարեկան ծրագրով III եռամսյակում նախատեսված բոլոր կանխարգելիչ, իրազեկման, խորհրդատվական միջոցառումներն իրականացվել են:

Մասնավորապես.

***Նախադպրոցական կրթության ոլորտ***

Տեղական ինքնակառավարման մարմնի աշխատակիցների և նախադպրոցական ուսումնական հաստատությունների տնօրենների՝ կրթության բնագավառը կարգավորող օրենսդրության վերաբերյալ իրավագիտակցության բարձրացման նպատակով, *ՀՀ Արարատի մարզի Արտաշատի, ՀՀ Արմավիրի մարզի Մեծամորի, ՀՀ Արագածոտնի մարզի Թալինի և ՀՀ Լոռու մարզի Ալավերդու համայնքապետարանների* կրթության հարցերով զբաղվող ստորաբաժանումներիաշխատակիցների և 72 նախադպրոցական ուսումնական հաստատություններիտնօրենների համար իրականացվել է 4 խորհրդատվություն: Խորհրդատվության ընթացքում տրամադրվել է նախադպրոցական կրթության ոլորտը կարգավորող օրենսդրության պահանջների կիրարկման վերաբերյալ մասնագիտական և մեթոդական աջակցություն, ներկայացվել են նաև ստուգումների ընթացակարգը, նախադպրոցական կրթության ոլորտի ստուգաթերթերը, նախադպրոցական ուսումնական հաստատության ստուգաթերթերի հարցերի հիման վրա մշակված ռուբրիկները, հաճախակի արձանագրվող խախտումները:

Խորհրդատվությունների մասնակիցների հետ իրականացվել են խմբային աշխատանքներ՝ ըստ նախապես կազմված հարցաթերթերի։ Միջոցառումների ավարտին մասնակիցների կողմից լրացվել են հարցաթերթեր հետադարձ կապ ապահովելու նպատակով:

***Հանրակրթության ոլորտ***

ԿՏՄ կողմից իրականացվող կանխարգելիչ միջոցառումների շրջանակում ՀՀ մարզերի 56 հանրակրթական ուսումնական հաստատությունների տնօրենների մանակցությամբ իրականացվել է 4 (հեռավար) խորհրդատվություն` ստուգաթերթերի, հանրակրթության ոլորտի օրենսդրության պահանջների պահպանման (իրավական ակտերում կատարված փոփոխություններ, սահմանված կարգով կիրառում և այլն) վերաբերյալ իրազեկվածության բարձրացման նպատակով։

Սահիկաշարի միջոցով ներկայացվել են ստուգումների իրականացման ընթացակարգը, գործող ստուգաթերթերի կառուցվածքը և բովանդակային առանձնահատկությունները։ Միջոցառումների ընթացքում անդրադարձել են նաև ստուգաթերթերի՝ բովանդակային պարզաբանումներ պահանջող հարցերը լիարժեք գնահատելու նպատակով ներդրված նոր գործիքի (սյունակաշարերի) առանձնահատկություններին:

Խորհրդատվության մասնակիցների կողմից բարձրացված հարցերը վերաբերել են մանկավարժական աշխատողների դասավանդման իրավունքին, ուսուցչի ծանրաբեռնվածությանը, Հանրակրթության պետական չափորոշչի ներդրմամբ պայմանավորված՝ ուսուցչի դրույքաչափի փոփոխությանը և այլն:

***Նախնական մասնագիտական (արհեստագործական) և միջին մասնագիտական կրթության ոլորտներ***

Ստուգաթերթերի, ստուգումների և նախնական մասնագիտական, միջին մասնագիտական կրթության ոլորտները կարգավորող ՀՀ օրենսդրության պահանջների պահպանման (իրավական ակտերի փոփոխությունները, սահմանված կարգով կիրառման) վերաբերյալ իրավական, մասնագիտական և մեթոդական աջակցություն ապահովելու նպատակով՝ ՀՀ Սյունիքի, Վայոց ձորի, Կոտայքի և Գեղարքունիքի մարզերի նախնական մասնագիտական (արհեստագործական) և միջին մասնագիտական ուսումնական հաստատությունների 30 տնօրենների մասնակցությամբ իրականացվել է 2 խորհրդատվություն:

Խորհրդատվության ընթացքում՝

* նորմատիվ իրավական ակտերով սահմանված պահանջների վերաբերյալ իրականացվել են բացատրական աշխատանքներ, կոնկրետ հարցերի մասով տրամադրվել է խորհրդատվություն,
* ներկայացվել են ստուգումների իրականացման գործընթացը, նոր ընդունված իրավական ակտերի փոփոխությունները կամ լրացումները,
* անդրադարձել են ստուգումների ընթացքում առավել հաճախ հանդիպող խախտումներին, ներկայացվել են խնդիրների լուծմանն ուղղված առաջարկություններ,
* քննարկվել են նախնական մասնագիտական և միջին մասնագիտական կրթության ոլորտների ստուգաթերթերը,
* կազմակերպվել են պանելային քննարկումներ:

|  |
| --- |
| ***3. Իրականացված ստուգումներ*** |

## 3.1. Հաշվետու եռամսյակում իրականացված ստուգումների քանակը (բացարձակ և տոկոսային արժեքներով).

ԿՏՄ կողմից իրականացվել է 17 (94%) ստուգում 17 ուսումնական հաստատություններում՝ 4 նախակրթարան, 13 դպրոց:

## 3.2. Ստուգումների տարեկան ծրագրով նախատեսված ստուգումների քանակը (բացարձակ և տոկոսային արժեքներով).

Համաձայն ԿՏՄ ստուգումների տարեկան ծրագրի՝ 2024 թվականի III եռամսյակում նախատեսված 18 ստուգումներից իրականացվել են 17-ը (94%), 1-ը (միջին մասնագիտական ուսումնական հաստատություն)՝ ընթացքի մեջ է:

## 3.3. Ընդհանուր ստուգումների մեջ ստուգումների տարեկան ծրագրով չնախատեսված ստուգումների քանակը (բացարձակ և տոկոսային արժեքներով).

2024 թվականի III եռամսյակում ստուգումների տարեկան ծրագրով չնախատեսված ստուգումներ չեն իրականացվել։

## 3.4. Մեկ ստուգման (պլանային և ոչ պլանային) ժամանակ ծախսված ֆինանսական և մարդկային ռեսուրսների քանակը և միջին տևողությունը.

2024 թվականի III եռամսյակում իրականացված 1 ստուգման միջին տևողությունը կազմել է 4.6 աշխատանքային օր, ծախսը՝ 83547 ՀՀ դրամ, մարդկային ռեսուրսները՝ 1.1 մարդ:

## 3.5. Ստուգումների արդյունքները.

2024 թվականի II եռամսյակում իրականացված և III եռամսյակում ամփոփված 13 ստուգումների արդյունքները՝ ըստ ուսումնական հաստատությունների (10 դպրոց, 3 քոլեջ)՝ ներառվել են համապատասխան ոլորտի ստուգումների վերաբերյալ հաշվետվություններում (տես՝ *https://www.eib.am/hy/report*)։

2024 թվականի III եռամսյակում իրականացված 17 ստուգումների արդյունքները ամփոփման փուլում են:

|  |
| --- |
| ***4. Օրենսդրության մեջ լրացումներ և փոփոխություններ կատարելու մասին առաջարկություններ*** |

Այլ պետական մարմինների առաջարկներով ԿՏՄ կողմից լրամշակման առաջարկություններ և նկատառումներ են ներկայացվել 19 նորմատիվ իրավական ակտերի նախագծերի վերաբերյալ:

Մասնավորապես`

***ՀՀ վարչապետի աշխատակազմ***

* «ՀՀ-ում ստուգումների կազմակերպման և անցկացման մասին» օրենքում լրացում կատարելու մասին» օրենքի,
* «Հայաստանի Հանրապետության քրեական օրենսգրքում լրացում կատարելու մասին» օրենքի,
* ՀՀ կառավարության «Հայաստանի Հանրապետության կառավարության 2019 թվականի օգոստոսի 22-ի N 1153-Ն որոշման մեջ փոփոխություններ և լրացումներ կատարելու մասին» որոշման,
* ՀՀ կառավարության Հայաստանի Հանրապետության կառավարության 2018 թվականի հոկտեմբերի 4-ի N 1139-ն որոշման մեջ փոփոխություններ կատարելու մասին որոշման,
* ՀՀ կառավարության «Հայաստանի Հանրապետության կառավարության 2018 թվականի հուլիսի 10-ի N 792-Ն որոշման մեջ փոփոխություն կատարելու մասին» որոշման,
* ՀՀ կառավարության «Կառավարության ռազմավարական կառավարման աշխատակարգը հաստատելու մասին» որոշման,
* ՀՀ կառավարության «Հայաստանի Հանրապետության կառավարության 2018 թվականի օգոստոսի 2-ի N 878-Ն որոշման մեջ փոփոխություն կատարելու մասին» որոշման,
* ՀՀ կառավարության «Բյուջետային ծրագրերի գնահատման կարգը հաստատելու մասին» որոշման,
* ՀՀ կառավարության «Հայաստանի Հանրապետության կառավարության 2012 թվականի դեկտեմբերի 20-ի N1676-Ն որոշման մեջ լրացումներ կատարելու մասին» որոշման,
* «Հայաստանի Հանրապետության փոխվարչապետի 2019 թվականի մարտի 11-ի N97-Ն որոշման մեջ փոփոխություններ և լրացումներ կատարելու մասին» փոխվարչապետի որոշման

նախագծերի վերաբերյալ:

***ՀՀ ԿԳՄՍ նախարարություն***

* ««Կրթության մասին» օրենքում լրացումներ և փոփոխություններ կատարելու մասին» օրենքի,
* ՀՀ կառավարության «Հայաստանի Հանրապետության կառավարության 2022 թվականի ապրիլի 28-ի N 596-Ն որոշման մեջ փոփոխություններ և լրացումներ կատարելու մասին» որոշման,
* ՀՀ կառավարության «ՀՀ կառավարության 2021 թվականի հուլիսի 15-ի N 1169-Ն որոշման մեջ փոփոխություններ և լրացումներ կատարելու մասին» որոշման,
* ՀՀ կառավարության «Հայաստանի Հանրապետության կառավարության 2000 թվականի հունիսի 15-ի N 320 որոշման մեջ լրացումներ կատարելու մասին» որոշման,
* ՀՀ կառավարության «2023 թվականին Լեռնային Ղարաբաղից բռնի տեղահանված ուսուցիչների օժանդակության ծրագիրը հաստատելու մասին» 2023 թվականի հոկտեմբերի 12-ի N 1756-Լ որոշման,
* ՀՀ ԿԳՄՍ նախարարի «Կրթության, գիտության, մշակույթի և սպորտի նախարարի 2022 թվականի փետրվարի 17-ի N 08 հրամանում փոփոխություններ և լրացումներ կատարելու մասին» հրամանի,
* ՀՀ ԿԳՄՍ նախարարի «Հանրակրթական ուսումնական հաստատությունների «Ես և շրջակա աշխարհը» առարկայի 4-րդ դասարանի ծրագիրը հաստատելու մասին» հրամանի,
* ՀՀ ԿԳՄՍ նախարարի «Հայաստանի Հանրապետության կրթության, գիտության, մշակույթի և սպորտի նախարարի 2020 թվականի հոկտեմբերի 7-ի N 37-Ն հրամանում փոփոխություն կատարելու մասին» հրամանի

նախագծերի վերաբերյալ։

***ՀՀ արդարադատության նախարարություն***

* «Աշխատանքային օրենսգրքում լրացումներ կատարելու մասին» օրենքի նախագծի վերաբերյալ:

|  |
| --- |
| *5. ԿՏՄ-ի և ԿՏՄ-ի պաշտոնատար անձանց գործողությունների կամ անգործության վերաբերյալ բողոքների քանակը, բովանդակությունը և դրանց վերաբերյալ ընդունված որոշումները, տեղեկատվություն դատարանների կողմից վարույթ ընդունված գործերի մասին* |

2024 թվականի III եռամսյակում ԿՏՄ-ի և ԿՏՄ-ի պաշտոնատար անձանց գործողությունների կամ անգործության վերաբերյալ բողոքներ չեն եղել:

***ՌԳՍՊՎԳ վարչություն***